ÜKS ELU
Olin gängster
Mina olen Raymond.
Kasvasin üles vanavanemate juures Worcesteris, Lõuna-Aafrikas.
Käisime regulaarselt kirikus.
Keskkoolis olles tahtsin olla kõva tegija,
nii et hakkasin liimi nuusutama.
Liimi juurest liikusin edasi metamfetamiini juurde.
Kui vanavanemad kuulsid, et kasutan uimasteid,
ei andnud nad mulle enam raha.
Samas vajasin oma järgmist doosi.
Võtsin ühendust ühe tuttavaga,
kellel olin aidanud kunagi rattaid parandada.
Ta oli narkodiiler.
Kuna mul olid ainsana nii ratas kui mobiiltelefon,
palkas ta mind narkootikume vahendama.
Tahtsin peale keskkooli elada oma elu.
Teadsin, et uimasteid müües oleks mul nii raha kui ka võimu.
Mu nö ratta-sõber oli gängi juht
ja tutvustas mind ka teistele gängsteritele.
Liitusin sama gängiga ja hakkasin uimasteid müüma.
Samas ma ei teadnud, et sean sellega oma elu ohtu.
Nii juhtuski, et kaks meest tulistasid mind viis korda.
Üks kuul tabas mu käsivart.
Püüdsin küll oma elu muuta, kuid sattusin samade jamade sisse.
Elu läks jätkuvalt allamäge.
Tahtsin minna tagasi koju, kuid ei saanud,
kuna mu vanavanemad olid kolinud meie vastasgängi territooriumile.
Teadsin, et kui sinna lähen, on minuga lõpp.
Viimast jõudu kokku võttes läksin siiski koju.
Gänsterid tulid mind otsima,
kuid vanavanemad valetasid, et mind pole kodus.
Ma ei suutnud ei magada ega süüa.
Kartsin, et mind lüüakse maha.
Kord ühel päeval tuli üks sotsiaaltöötaja meile külla.
Ta küsis, kas sooviksin oma ellu muutust?
Nii läksingi narkovõõrutusravile.
Peale seda läbisin veel 3-kuulise coachingu tuuri.
Kuigi kartsin oma sõprade reaktsiooni, andsin siiski oma elu Jeesusele.
Jumal muutis mu elu suuna
ja ma liitusin Muutuste Loojatega (Change Makers) -
narkomaanide järeltöö tegijatega.
Ühtlasi liitusin ka kristliku näitegrupiga.
Uute sõprade keskel tunnen end vabana.
Nad on sõbrad, kes hoolivad minust ega ürita mind ära kasutada.
Võin väljendada oma tundeid ja arvamusi erinevate asjade kohta
ja see pakub neile huvi.
Tunnen, et mu elul on nüüd mõte ja eesmärk.
Tahan rääkida noortele Jumala armastusest,
tehes seda spordi ja kunsti kaudu.
Elu peale uimasteid ja gänge on siiski olemas.
Igaühe jaoks on lootust!
Tõlge: Anne-Ly Raukas